stanford-oval/wikipedia huggingface dataset:
Placebo (yhtye)

| Placebo |
| --- | --- |

 Placebo Krakovassa Puolassa vuonna 2012.
Tiedot
Toiminnassa:  1994–
Tyylilaji:  vaihtoehtorock, indie rock
Kotipaikka:   Lontoo, Englanti
Laulukieli:  englanti
Jäsenet:  Brian Molko, kitara ja laulu   Stefan Olsdal, basso ja kitara   Steve Forrest, rummut  
Entiset jäsenet:  Steve Hewitt, rummut (1996–2007)  Robert Schultzberg, rummut (1994–1996) 
Levy-yhtiö:  Hut Records   EMI   Caroline Records   Virgin Records  
Aiheesta muualla
Kotisivut
Infobox OKNimi-testi OK: 
Placebo on vuonna 1994 Englannissa perustettu alternative rock -yhtye, jonka muodostavat Brian Molko, Stefan Olsdal ja Steve Forrest. Aiempi rumpali Steve Hewitt erosi yhtyeestä vuonna 2007.
Diskografia

Placebo (1996)
Without You I'm Nothing (1998)
Black Market Music (2000)
Sleeping with Ghosts (2003)
Once More with Feeling (singlet 1996-2004) (2004)
Meds (2006)
Battle for the Sun (2009)
Loud Like Love (2013)
Never Let Me Go (2022)
Aiheesta muualla

Kuvia tai muita tiedostoja aiheesta Placebo (yhtye) Wikimedia Commonsissa
Yhtyeen virallinen kotisivu (englanniksi)
Kotisivu suomeksi (Arkistoitu – Internet Archive)
PLACEBOADDICT (Arkistoitu – Internet Archive) Placeboaddict
Plouvien

| Plouvien |
| --- | --- |
 Saint-Pierren ja Saint-Paulin kirkko
 vaakuna
 Plouvien
 Koordinaatit: 48°31′49″N, 4°27′06″W 
Valtio:  Ranska
Alue:  Bretagne
Departementti:  Finistère
Arrondissementti:  Brest
Pinta-ala:  
 – Kokonaispinta-ala:  33,7 km²
Väkiluku (2015):  3 727 
 – Väestötiheys:  110 as./km²
Kunnan numero:  29209
 
 Kunnan kotisivut 
Infobox OKVirheellinen NIMI-arvo: 
Plouvien [pluvjɛ̃] on kunta läntisessä Ranskassa Finistèren departementissa Bretagnen alueella.
Tunnettuja kuntalaisia

Olivier Le Gac (s. 1993), kilpapyöräilijä
Aiheesta muualla

Kuvia tai muita tiedostoja aiheesta Plouvien Wikimedia Commonsissa
Puerto Ricon jalkapallomaajoukkue

Puerto Ricon jalkapallomaajoukkue edustaa Yhdysvaltoihin kuuluvaa itsehallinnollista Puerto Ricon saarialuetta miesten jalkapallon maajoukkuekilpailuissa. Joukkuetta hallinnoi Puerto Ricon jalkapalloliitto, joka on Pohjois-Amerikan, Keski-Amerikan ja Karibian jalkapalloliiton CONCACAF:n ja kansainvälisen jalkapalloliiton FIFA:n jäsen. Joukkueen paras sijoitus FIFA-rankingissa on 97. maaliskuulta 1994.
Ensimmäisessä maaottelussaan vuonna 1940 Puerto Rico pelasi 1–1-tasapelin Kuubaa vastaan, ja ensimmäisen voittonsa joukkue saavutti vuonna 1970 maalein 3–0 ottelussa Bahamaa vastaan. Puerto Rico ei ole koskaan selviytynyt maailmanmestaruuskilpailuihin tai CONCACAF:n mestaruuskilpailuihin Gold Cupiin. Karibian-mestaruuskilpailuihin, joka toimii myös karsintana Gold Cupiin, maa on osallistunut ensimmäisestä turnauksesta eli vuodesta 1978 lähtien ja sijoittunut parhaimmillaan neljänneksi vuonna 1981. Useimmiten maa on jäänyt turnauksessa alkukierroksille.
Puertoricolaistaustaisten pelaajien lisäksi joukkueessa on pelannut useita manner-Yhdysvalloissa syntyneitä pelaajia, joilla ei ole puertoricolaisia juuria. Näin oli muun muassa vuonna 2010 joukkueessa debytoineiden Cristian Arrietan ja John Krausen tapauksessa, jotka saivat oikeuden edustaa maajoukkuetta asuttuaan saarella vähintään kahden vuoden ajan pelatessaan paikallisessa seurajoukkueessa Puerto Rico Islandersissa. Kenties tunnetuin puertoricolainen jalkapalloilija on Chris Armas, joka pelasi joukkueessa viisi ottelua vuosina 1993–1994. CONCACAF luokitteli tuolloin kyseiset ottelut ystävyysotteluiksi, minkä myötä Armasin oli myöhemmin mahdollista vaihtaa Yhdysvaltain joukkueeseen, jossa hän pelasi 66 ottelua vuosina 1998–2005.
Aiheesta muualla

Puerto Ricon jalkapalloliiton sivusto (espanjaksi)
Puerto Rico FIFA:n sivustolla (Arkistoitu – Internet Archive) (englanniksi)
Puerto Rico CONCACAF:n sivustolla (Arkistoitu – Internet Archive) (englanniksi)
CONCACAF:n maajoukkueet
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Anguilla |  Antigua ja Barbuda |  Aruba |  Bahama |  Barbados |  Belize |
|  Bermuda |  Bonaire1 |  Brittiläiset Neitsytsaaret |  Caymansaaret |  Costa Rica |  Curaçao |
|  Dominica |  Dominikaaninen tasavalta |  El Salvador |  Grenada |  Guadeloupe1 |  Guatemala |
|  Guyana |  Haiti |  Honduras |  Jamaika |  Kanada |  Kuuba |
|  Martinique1 |  Meksiko |  Montserrat |  Nicaragua |  Panama |  Puerto Rico |
|  Ranskan Guayana1 |  Saint Kitts ja Nevis |  Saint Lucia |  Saint Vincent ja Grenadiinit |  Saint-Martin1 |  Sint Maarten1 |
|  Suriname |  Trinidad ja Tobago |  Turks- ja Caicossaaret |  Yhdysvallat |  Yhdysvaltain Neitsytsaaret |  |
Entisiä joukkueita:: 
 Alankomaiden Antillit: 
1 Maa on CONCACAF:n jäsen, mutta ei kansainvälisen jalkapalloliiton FIFA:n jäsen.
Goodgame Empire

| Goodgame Empire |
| --- | --- |

 Pelaajan linna pelin alussa.
Kehittäjä:  Goodgame Studios
Julkaisija:  Goodgame Studios
Jakelija:  Goodgame Studios
Pelimoottori:  Adobe Flash
Julkaistu:  2011
Lajityyppi:  Valtiosimulaattori
Pelimuoto:  Selainpeli
Ikäluokitus:  USK 6 
Alusta:  IOS
Lisää peliartikkeleitaVideopelien teemasivulla
Infobox OK  : 
Goodgame Empire (lyhyemmin pelkkä Empire) on Goodgame Studiosin julkaisema selainpohjainen Flash-peli. Pelillä on yli 70 miljoonaa pelaajaa ja se on saatavilla lähes 20:lla eri kielellä, muun muassa suomeksi. Peli itsessään on ilmainen, mutta siinä on mahdollisuus edetä nopeammin mikromaksuilla.
Pelaaminen

Empiren ideana on rakentaa ja hoitaa omaa valtakuntaansa, hyökätä muihin ja puolustautua muiden pelaajien hyökkäyksiltä. Pelissä on viisi eri valtakuntaa, jotka avautuvat pikkuhiljaa etenemisen myötä.
Pelaaminen > Resurssit

Puu on yksi pelin kolmesta perusresurssista. Sillä voi päivittää rakennuksia ja sitä tuotetaan metsurilla. Sahan avulla voi parantaa puun tuotantoa.
Kivi on yksi pelin kolmesta perusresurssista. Sillä voi päivittää rakennuksia ja sitä tuotetaan kivilouhoksilla. Kivenhakkaajan avulla voi parantaa kiven tuotantoa.
Leipä on yksi pelin kolmesta perusresurssista, jota tuotetaan maatiloilla. Leipää käytetään armeijan ruokkimiseen ja sen loppuessa sotilaat karkaavat. Myllyn avulla voi parantaa leivän tuotantoa ja leipomon avulla vähentää leivän kulutusta.
Puuhiili on vain Ikitalven jäätiköllä tuotettava resurssi. Sitä tuotetaan puuhiilikaivoksilta ja sen tuotantoon voi saada bonusta kuivavaraston avulla. Puuhiiltä voi vaihtaa kylässä kultaan, varusteisiin tai joukkoihin kylän tason mukaan.
Oliiviöljy on vain Polttavissa hiekoissa tuotettava resurssi. Sitä tuotetaan oliivitarhoissa ja sen tuotantoon voi saada bonusta Oliivipuristimen avulla. Oliiviöljyä voi vaihtaa kylässä kultaan, varusteisiin tai joukkoihin kylän tason mukaan.
Akvamariini on vain Myrskysaarilla tuotettava resurssi. Sitä saa resurssisaarilta tai hyökkäämällä Myrskylinnakkeisiin. Akvamariinilla voi rakentaa rahtilaivoja, joista saa rahtipisteitä.
Lasi on vain Tulihuipuilla tuotettava resurssi. Sitä tuotetaan lasiuuneissa ja sen tuotantoon voi saada bonusta lasitehtaan avulla. Lasia voi vaihtaa kylässä kultaan, varusteisiin tai joukkoihin kylän tason mukaan.
Rautamalmi on Suuressa keisarikunnassa tuotettava resurssi, jota voi tuottaa kun on 70: tasoinen ja legendaarinen taso 1. Rautamalmia voi tuottaa rautakaivoksilla ja raudan tuotantoa voi tehostaa rautaruukilla.
Pelaaminen > Valtakunnat

Suuri keisarikunta on pelin oletusvaltakunta. Siellä voi omistaa etuvartioita ja taistella ryöväriparoneita vastaan.
Ikitalven jäätikkö avautuu kokemustasolla 25. Siellä on oma erikoisresurssinsa puuhiili. Ikitalven jäätiköllä ei ole ryöväriparoneita, vaan niitä vastaavia barbaaritorneja ja barbaarilinnoituksia. Ikitalven jäätiköllä ei ole myöskään etuvartioita, mutta siellä voi vallata kyliä. Kylistä saa bonusta jonkin resurssin perusresurssin tuotantoon ja kutakin perusresurssia kohti voi vallata korkeintaan viisi kylää.
Myrskysaaret avautuu kokemustasolla 35. Siinä täytyy kerätä rahtipisteitä ja akvamariinia. Rahtipistekisan voittaja liittouman johtaja voi jakaa sekä hyviä että huonoja titteleitä. Myrskysaarilla ei ole ryöväriparoneja vaan myrskylinnakkeita. Kaikki mitä Myrskysaarille on rakennettu, tuhoutuu kuumyrskyssä joka kuukausi, paitsi resurssisi ja sotilaasi palaavat päälinnaasi.
Polttavat hiekat avautuu kokemustasolla 40. Siellä ei ole ryöväriparoneita, vaan niitä vastaavia aavikkotorneja. Polttavilla hiekoilla ei ole myöskään etuvartioita, mutta siellä voi vallata kyliä. Kylistä saa bonusta jonkin resurssin perusresurssin tuotantoon ja kutakin perusresurssia kohti voi vallata korkeintaan viisi kylää.
Tulihuiput avautuu kokemustasolla 50. Siellä ei ole ryöväriparoneita, vaan niitä vastaavia kultistitorneja. Tulihupuilla ei ole myöskään etuvartioita, mutta siellä voi vallata kyliä. Kylistä saa bonusta jonkin resurssin perusresurssin tuotantoon ja kutakin perusresurssia kohti voi vallata korkeintaan viisi kylää.
Pelaaminen > Rakennukset > Siviilirakennukset

Metsuri tuottaa puuta, jolla päivitetään rakennuksia.
Kivilouhos tuottaa kiveä, jolla päivitetään rakennuksia.
Maatila tuottaa leipää, jota sotilaat syövät.
Rautakaivos tuottaa rautaa. Saatavilla tasolta 1 legendaarinen taso. Rautakaivoksen tuotanto on 9-67 tasosta riippuen.
Viljavarasto tuottaa leipää, jota sotilaat syövät. Viljavarasto on saatavilla tasolta 11 legendaarinen taso. Viljavaraston tuotanto on 91-178 tasosta riippuen.
Kivipaja tuottaa kiveä, jolla päivitetään rakennuksia. Kivipaja on saatavilla tasolta 8 legendaarinen taso. Kivipajan tuotanto on 74-132 tasosta riippuen.
Metsätupa tuottaa puuta, jolla päivitetään rakennuksia. Metsätupa on saatavilla tasolta 5 legendaarinen taso. Metsätuvan tuotanto on 74-132 tasosta riippuen.
Puuhiilipoltin tuottaa puuhiiltä, millä voi ostaa alkuasukas kylästä rahaa ja sotilaita.
Oliivitarha tuottaa oliiveja, millä voi ostaa alkuasukas kylästä rahaa ja sotilaita.
Lasiuuni tuottaa lasia, millä voi ostaa alkuasukas kylästä rahaa ja sotilaita.
Asumuksessa asuu asukkaita, jotka määrittävät verotulot. Jokainen asukas tuo lisää veroja, mutta vähentää yleistä järjestystä.
Varasto määrittää, paljonko resursseja linnaan mahtuu. Varaston tasosta riippuen resursseja mahtuu 1 700 – 80 000.
Torin avulla voi kuljettaa resursseja toisiin linnoihin tai etuvartioihin. Torista riippuen resursseja voi kuljettaa kerralla 500 – 4 500.
Nostokurjella saa yhden rakennuspaikan lisää, sen voi päivittää tasolle kaksi, jolloin saa vielä toisen rakennuspaikan.
Leipomo vähentää sotilaiden ruoan kulutusta tasosta yksi tasoon kahdeksan, jokainen taso vähentää viisi prosenttia.
Kaupunkitaloista saa asukkaita vähentämättä yleistä järjestystä suuresti.
Rakennusmestari vähentää rakentamiseen vaadittavia resursseja 1 - 35 prosenttia.
Tutkimustorni avaa tutkimuksen. Saatavilla tasolta 6.
Keisarillinen metsästysmaja lisää ruuantuotantoa resurssituotannon kustannuksella. Saatavilla tasolta 53.
Saha lisää puutuotantoa 10-60 prosenttia tasosta riippuen.
Kivenhakkaaja lisää kiventuotantoa 10-60 prosenttia tasosta riippuen.
Mylly lisää ruuan tuotantoa 10-60 prosenttia tasosta riippuen.
Rautaruukki lisää raudan tuotantoa 3-30 prosenttia tasosta riippuen.
Kuivavarasto lisää puuhiilen tuotantoa 10-50 prosenttia tasosta riippuen.
Oliivipuristin lisää oliivin tuotantoa 10-50 prosenttia tasosta riippuen.
Lasitehdas lisää lasin tuotantoa 10-50 prosenttia tasosta riippuen.
Pelaaminen > Rakennukset > Armeijarakennukset

Kasarmissa tuotetaan sotilaat. Saatavilla olevat sotilaat määrittyvät kasarmin tason mukaan.
Leiri määrittää komentajien enimmäismäärän. Komentajat johtavat armeijoita. Jokainen hyökkäys ja joukkojen siirtäminen vaatii yhden komentajan. Heitä voi olla maksimissaan 21 leirin ollessa tasolla seitsemän.
Tilukset määrittävät linnanherrojen enimmäismäärän. Joka linnalla ja etuvartiolla on oma yksilöllinen linnanherransa, jolla on varusteiden takia omat bonuksensa. Linnanherran bonukset vaikuttavat kaikkiin linnassa käytäviin puolustustaisteluihin ja linnasta lähteviin hyökkäyksiin.
Piiritysverstaassa tuotetaan piiritystyökalut, jotka vähentävät vihollisen muurin, portin tai vallihaudan suojaa.
Puolustusverstaassa tuotetaan puolustustyökalut, jotka parantavat omaa muurin, portin tai vallihaudan suojaa.
Vartiotupa estää vihollisen vakoilua, sabotaasia tai sairastuttamista. Yhdessä vartiotuvassa on 5-35 kaupunginvartiota sen tason mukaan.
Piilopaikka suojaa resursseja vihollisilta. Turvavarastossa olevia resursseja ei voi ryöstää. Piilopaikka suojaa resursseja 750-2100 tasosta riippuen.
Taverna määrittää agenttien enimmäismäärän. Agentit ovat vakoojia, joiden määrä määrittyy tavernojen määrän ja tason mukaan. Agentit voivat vakoilla vihollisen joukkoja tai resursseja tai ne voivat sabotoida vihollisen linnaa. Yhdessä tavernassa on 2-13 agenttia sen tasosta riippuen. Tavernien enimmäismäärä on 3.
Suojalinnaan voi laittaa sotilaita turvaan hyökkäyksiltä. Suojalinnassa olevat sotilaat eivät kuole hyökkäyksessä, mutta eivät voi myöskään puolustaa siellä ollessaan linnaa. Suojalinnaan voi laittaa 25-500 sotilasta sen tasosta riippuen.
Paloasema vähentää tulen aiheuttamaa vahinkoa ryöstön tai sabotaasin aikana 10-40 prosenttia tasostaan riippuen.
Vartiotornin avulla saa 10-100 prosenttia nopeammin tiedon tulevasta hyökkäyksestä tiedon nopeus riippuu vartiotornin tasosta.
Sotilassairaala varmistaa, että puolustajista 5-25 prosenttia tasosta riippuen selviää hengissä taistelusta.
Harjoitusalueella saa 25-125 prosenttia tasosta riippuen nopeamman värväysnopeuden.
Tutkimustorni pystyy tutkimaan uusia asioita tai kehittämään vanhoja paremmaksi .Sen saa tasolla 6.
Tallit avaa hevoset, joilla armeijat liikkuvat nopeammin.
Pelaaminen > Rakennukset > Varustukset

Tornit lisäävät yleistä järjestystä ja mahdollistavat puolustussotilaiden sijoittamisen muureille.
Linnan muuri lisää yleistä järjestystä ja antaa puolustusbonusta puolustettaessa. Puolustusbonus on 20 – 100 % muurin tason mukaan.
Vallihauta tarjoaa lisää puolustusbonusta. Vallihautoja on kahta eri tyyppiä, vallihauta ja linnan vallihauta ensimmäinen lisää muurien bonusta 10-15 % ja toinen 20-30 prosenttia tasosta riippuen. Vallihaudat ovat saatavilla tasolta 37 alkaen.
Koriste-esineet lisäävät yleistä järjestystä. Koriste-esineitä voi ostaa kivellä ja puulla tai rubiineilla.
Pelaaminen > Etuvartiot

Etuvartiot ovat Suuressa keisarikunnassa olevia linnoja, jotka antavat mahdollisuuden kahden eri resurssin keräämiseen. Näistä kahdesta resurssista toinen on aina leipää ja toinen puuta tai kiveä. Etuvartioita voi olla korkeintaan kolme.
Pelaaminen > Ryöväriparonit

Ryöväriparonit ovat Suuressa keisarikunnassa sijaitsevia PvE-vihollisia. Ryöväriparoneita voittamalla tienaa resursseja, kolikoita tai joskus varusteita. Jos ryöväriparoni on vähintään tasolla kolme, voi saada myös rubiineja. Ryöväriparonien taso kasvaa aina sen jälkeen, kun ne on kukistettu. Ryöväriparonien linnat kuitenkin täyttyvät puolustajista aina hyökkäyksen jälkeen.
Pelaaminen > Liittoumat

Liittoumat ovat pelaajien välisiä sopimuksia. Samassa liittoumassa olevat voivat lähettää toisilleen tukea ja resursseja. Lisäksi heillä on käytössään myös liittoumachatti, liittouman bonukset ja liittouman seppä, jossa voi takoa joka päivä yhden varusteen sepän tason mukaan. Liittoumat voivat hoitaa myös diplomatiaa toistensa kanssa. Liittouman jäsenillä on useita eri arvoja. Liittouman arvot ovat: johtaja, apulaisjohtaja, sotamarsalkka, rahastonhoitaja, diplomaatti, värvääjä, kenraali, kersantti ja jäsen. Jos liittoumassa on vapaa pääsy, uusista jäsenistä tulee ensiksi noviiseja. Liittouman kaikki arvot (paitsi jäsen) voi ylentää noviisin vakituiseksi jäseniksi. Liittoumat voivat tehdä Diplomaattisia sopimuksia toistensa kanssa: Puolustussopimus, Hyökkäämättömyyssopimus ja Sotasopimus.
Pelaaminen > Varusteet

Varusteet ovat komentajille ja linnanherroille saatavia maagisia esineitä, jotka parantavat heidän ominaisuuksiaan ja antavat bonuksia. Varusteita on viittä eri vahvuutta (tavallinen, harvinainen, eeppinen,legendaarinen ja ainutlaatuinen) ja kuutta eri tyyppiä (haarniska, ase, kypärä, artefakti, ulkonäkö, sankari). Varusteita voi takoa vanhoista varusteista sepällä. Kolmesta varusteesta tulee uusi samanlainen ja kuudesta astetta parempi varuste. Haarniskaan, aseeseen, kypärään ja artefaktiin voi pistää jalokiven joka antaa heille joko uuden voiman tai parantaa vanhaa.
Pelaaminen > Ruttolääkärit

Ruttolääkärit ovat agenttien kaltaisia joukkoja, jotka sairastuttavat vihollisen sotilaita. Pelaaja menettää 3 päiväksi tietyn määrän sotilaita. Ruttolääkäreitä voi ostaa korkeintaan kolme. Yksi ruttolääkäri sairastuttaa 8 vihollisen sotilasta, joten korkeintaan 24 vihollisen sotilasta voi sairastua. Ruttolääkärit voidaan pysäyttää ja teloittaa vartiolaitoksilla. Yksi ruttolääkäri maksaa 370 rubiinia.
Pelaaminen > Pelivaluutta

Empiren peruspelivaluutta on kulta, jota tienataan keräämällä veroja, suorittamalla tehtäviä ja voittamalla taisteluita. Kullalla voi värvätä miehiä, siirtää armeijoita ja resursseja, hyökätä ja tehdä suurimman osan pelin perusasioista.
Rubiinit ovat pelin maksullista erikoisvaluuttaa, jota voi saada voittamalla vähintään tason kolme ryöväriparonin linnoja, tiettyjä tehtäviä noudattamalla, päivittäisistä kirjautumisbonuksista ja ylenemällä tasoissa. Rubiineja käytetään erikoisrakennuksiin ja rakennusten nopeutettuun valmistamiseen. Lisäksi niillä voi palkata voudin, sotilasmestarin, kauppiaan, metsästäjän, lääkärin tai veronkantajan antamaan erilaisia resurssibonuksia. Rubiineilla voi myös ostaa varusteita ja resursseja kiertäviltä kauppiaita.
Pelaaminen > Maine ja kunnia

Mainepisteet määrittävät pelaajan arvonimen. Niitä tienataan taistelun koon mukaan, mutta pelaaja menettää joka päivä yksi tai kaksi prosenttia mainepisteistään, riippuen tason koosta.
Kunnia määrittää pelaajien aseman sijoituksissa. Kunniaa voi tienata voittamalla taisteluita taistelun toista pelaajaa vastaan. Kunniaa voi menettää hävitystä taistelusta tai hyökkäämällä paljon itseään huonompaa pelaajaa vastaan.
Pelaaminen > Muuta

Linnanherran kylän edustalla on joitakin bonusrakennelmia, joissa voi suorittaa erilaisia tehtäviä ja/tai saada palkintoja, esimerkiksi rubiineja. Esimerkkinä mainittakoon teknikko, joka voi parannella Linnanherrojen tai Komentajien varusteita. Lisäksi jokainen linnanherra voi suorittaa 12 erilaista päivätehtävää. Päivätehtävät on jaettu neljään osaan siten että päivätehtäviä suoritetaan kolme saadakseen palkintoja.
Empire: Four Kingdoms

Empirestä on olemassa myös mobiiliversio Android -ja iOS-laitteille. Empire: Four Kingdoms on hyvin samanlainen kuin alkuperäinen selainpeli, mutta sen ominaisuudet ovat hieman rajatummat.
Vastaanotto

Pelin saama vastaanotto on ollut pääasiassa erittäin hyvää. Empire voitti 2012 European Games Award -palkinnon "Paras eurooppalainen selainpeli" -sarjassa. 2013 se sai MMO of the Year -yleisöpalkinnon "Paras strateginen MMO-selainpeli" -sarjassa. Empire voitti myös 2012 BÄM! Award -palkinnon parhaana onlinepelinä.
Aiheesta muualla

Linkki peliin
Android-versio Google Playssa
iOS-versio iTunesissa
Protoplaneetta

Protoplaneetta on syntyvä planeetta, joka on tavallista planeettaa pienempi. Eräässä mielessä esimerkiksi Marsia voitaneen pitää Aurinkokunnan syntyajoilta jäljelle jääneenä protoplaneettana.
Protoplaneetta on pallomainen, jos sen läpimitta on suunnilleen yli 400–900 kilometriä. Protoplaneetta kerää itseensä lisää materiaalia, kun sen painovoima vetää pienempiä kappaleita puoleensa.
Kun protoplaneetan halkaisija on noin 4 000 kilometriä, se voi pitää myös jonkinlaisen kaasukehän. Halkaisijan ollessa noin 10 000 kilometriä planeetalla voi olla jo huomattava kaasukehä, ja jos muut edellytykset täyttyvät, se voi mahdollisesti ylläpitää elämää.
Protoplaneettoja oli kymmeniä niin sanotussa oligarkkivaiheessa.
Oman aurinkokuntamme syntyvaiheissa melko iso protoplaneetta Theia mahdollisesti törmäsi proto-Maahan, minkä seurauksena syntyi Maa–Kuu-yhdistelmä. Tätä on astronomisesti pidettävä kaksoisplaneettana enemmän kuin planeetta–satelliitti-yhdistelmänä.
Mahdollisesti myös Venus-planeettaan sen synnyn alkuvaiheessa törmäsi suuri kohde. Alku-Venus ei hajonnut osiin, mutta sen "vuorokausi" on pidempi kuin Venuksen "vuosi". Lisäksi Venus pyörii vastapäivään.
Kaukana Auringosta protoplaneetat keräsivät ympäröivästä esiplanetaarisesta kiekosta ympärilleen suuren kaasuvaipan ja niistä tuli jättiläisplaneettoja. Protoplaneetat vaelsivat alkuaurinkoa ympäröivässä, aurinkosumua sisältävässä kertymäkiekossa kohti Aurinkoa. Lisäksi kolme suurinta asteroidia, Vesta, Ceres ja Pallas ovat aurinkokunnan alkuajoilta säilyneitä protoplaneettoja. Suuret Neptunuksentakaiset kappaleet mm. Kuiperin vyöhykkeellä ovat myös protoplaneettoja.
| Vestan, Junon ja Pallaksen ominaisuudet> Nimi | Vestan, Junon ja Pallaksen ominaisuudet> Symboli | Vestan, Junon ja Pallaksen ominaisuudet> Keskimääräinen läpimitta | Vestan, Junon ja Pallaksen ominaisuudet> Massa | Vestan, Junon ja Pallaksen ominaisuudet> Keskietäisyys Auringosta (AU) | Vestan, Junon ja Pallaksen ominaisuudet> Kiertoaika (vuotta) | Vestan, Junon ja Pallaksen ominaisuudet> Radan kaltevuus auringon päiväntasaajaa vastaan (°) | Vestan, Junon ja Pallaksen ominaisuudet> Radansoikeus | Vestan, Junon ja Pallaksen ominaisuudet> Pyörähdysaika (päivää) | Vestan, Junon ja Pallaksen ominaisuudet> Kuita | Vestan, Junon ja Pallaksen ominaisuudet> Renkaita | Vestan, Junon ja Pallaksen ominaisuudet> Kaasukehä |
| --- | --- | --- | --- | --- | --- | --- | --- | --- | --- | --- | --- |
| Vesta |  | 0,04 | 0,000043 | 2,36 | 3,63 | 7,14 | 0,089 | 0,22 | ei | ei | ei |
| Juno |  | 0,02 | 0,000005 | 2,67 | 4,36 | 12,98 | 0,255 | 0,30 | ei | ei | ei |
| Pallas |  | 0,04 | 0,000034 | 2,77 | 4,61 | 34,84 | 0,231 | 0,33 | ei | ei | ei |
Pieni Kettulampi

| Pieni Kettulampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°31′19″N, 26°41′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Tuusjärveen 
Järvinumero:  14.914.1.003
Mittaustietoja
Pinnankorkeus:  92,8 m  
Pituus:  180 m  
Leveys:  90 m  
Rantaviiva:  0,447 km  
Pinta-ala:  1,223 ha  
Saaria:  ei saaria 
 fiPieni Kettulampi 
Pieni Kettulampi  on Etelä-Savossa Mäntyharjulla  Tuustaipaleen lähellä sijaitseva lampi.
Maantietoa

Lampi on 180 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Tuusjärven alueeseen (14.914) se kuuluu. Lammen vedenpinnan korkeus on 92,8 metriä mpy.
Puerto Ricon naisten lentopallomaajoukkue

Puerto Ricon naisten lentopallomaajoukkue edustaa Puerto Ricoa naisten arvokilpailuissa ja kansainvälisissä lentopallokilpailuissa. Se pelasi ensi kertaa olympialaisissa Rio de Janeirossa 2016 mutta hävisi kaikki viisi otteluaan lukemin 0–3 ja sijoittui jaetulle 11. sijalle. Joukkue on pelannut maailmanmestaruuskilpailuissa seitsemän kertaa ja sijoittunut parhaimmillaan 12:nneksi vuonna 2002.
Arvokilpailut > Olympialaiset

Yhdestoista 2016
Arvokilpailut > MM-kilpailut

Kahdestoista 2002
Neljästoista 2018
Kuudestoista 2006
Seitsemästoista 1982, 2014
Kahdeskymmenes 2010
22:s 1974